Peterburgdagi terakt ishi bo‘yicha ayblanuvchilarning qamoq muddatlari uzaytirildi

Moskva sudi Sankt-Peterburg metrosidagi terakt tashkilotchiligida gumon qilinayotgan Abror Azimovning qamoq muddatini 17-sentabrgacha, yana to‘rt gumondorning muddatini esa 6-sentabrgacha uzaytirdi. Bu haqda “Interfaks” xabar bermoqda.

Qarorni 30-may kuni sudya Artur Karpov o‘qib eshittirdi.
Aytilishicha, ish yuzasidan mamlakatning turli hududlarida ko‘plab tezkor tadbirlar o‘tkazish talab etiladi. Bundan tashqari, teraktga aloqador hisoblanayotganlarning shaxsini aniqlash va yangi ishtirokchilarni topish bo‘yicha ishlar davom etmoqda.
O‘z navbatida, Abror Azimovning advokati Dmitriy Dinze suddan qarorni bekor qilishni so‘ramoqda.